Die twee minuut lange fliek wat jou hartsnare roerSkermgreep uit die video Dié kortfliek sal jou hartsnare roer, selfs al verstaan jy nie die woorde nie. Die 20-jarige Irannese filmvervaardiger Syed Mohammad Reza Kheradmand weet presies hoe om ŉ spesiale boodskap in minder as 120 sekondes oor te dra. Sy fliek, Thursday Appointment, is onlangs met ŉ toekenning by die Luxor African Film Festival bekroon. Dié filmfees is ŉ niewinsgewende organisasie wat die filmbedryf in Afrika bevorder en vier. Die kragtige kortfliek wys ŉ ouer getroude paar wat die gedig van Hafez aan mekaar voordra. Hulle hou by ŉ rooi lig stil en sien hoe ŉ paartjie in die motor langs hulle baklei. Die ouer paar wys dan deur hul gebaar hoe liefde kan help om ander mense om ons te laat versoen en hulle op te bou. Die fliek is op YouTube gedeel en een van die gebruikers verduidelik onderaan in die kommentaar dat dit ŉ gewoonte is om blomme op ŉ geliefde se graf te sit. Die grafsteen word met rooswater gewas sodat dit altyd welriekend sal wees. Geliefdes bring ook lekkergoed (of in hierdie geval dadels) wat jy aan ander kan gee om ŉ bietjie soetigheid te bring in oomblikke van bitterheid en hartseer en dat diegene wat dit eet, die geliefde in hul gedagtes en gebede sal hou. Hier is die kortfliek sonder onderskrifte: Hier is die kortfliek met onderskrifte: